stanford-oval/wikipedia huggingface dataset:
Signe Hammarsten-Jansson
Avioliitto ja perhe

Signe Hammarsten avioitui 1913 kuvanveistäjä Viktor Janssonin kanssa, jonka oli tavannut toisella Pariisin-matkallaan. Hän muutti Suomeen 1915. Itsekin kuvanveistäjän urasta haaveillut Signe alkoi auttaa Viktoria kipsivalutöissä ja pikkuhiljaa myös signeerata, tarvittaessa myös parannella miehensä töitä. Janssonit saivat kolme lasta: Toven, Larsin ja Per Olovin. Myös lapsista tuli taiteilijoita, Tovesta rakastettujen Muumi-kirjojen ja -sarjakuvien luoja.
Ura postimerkkitaiteilijana

42-vuotiaana Signe Hammarsten-Jansson halusi kohentaa taiteilijaperheen taloutta ja sai paikan piirtäjänä Suomen Pankin setelipainossa. Hän suunnitteli aluksi seteleitä ja obligaatioita. Ensimmäinen hänen piirtämänsä erikoismerkki oli Turun kaupungin 700-vuotisjuhlapostimerkki vuodelta 1929. Se aloitti uuden vaiheen postimerkkien julkaisupolitiikassa, kun vaakuna-aiheen rinnalla ruvettiin julkaisemaan kuva-aiheisia avustus- ja muistopostimerkkejä. Signe Hammarsten-Jansson piirsi vuosien 1929–1962 välillä 173 postimerkkiä, joiden yhteinen painosmäärä nousi kuuteen miljardiin. Viimeiset merkit julkaistiin hänen ollessa 80-vuotias.
Pilapiirtäjä ja kirjankansien tekijä

Ennen pankkiuraansa Hammarsten-Jansson sai mainetta myös pilapiirtäjänä, jonka Ham-nimimerkillä signeerattuja töitä julkaistiin Hufvudstadsbladetissa ja Svenska Pressenissä sekä ruotsinkielisissä pilalehdissä Kerberos, Garm, Lucifer ja Fyren. Vuonna 1933 hän osallistui suomalaisten humoristien näyttelyyn Tukholmassa.
Elämänsä varrella Signe Hammarsten-Jansson suunnitteli myös 250–300 kirjankantta pääasiassa ruotsinkielisiin teoksiin.
Kirjallisuutta

Piirtäjä – Tecknaren Signe Hammarsten Jansson 1882–1982. Näyttelyluettelo. Posti- ja telemuseo 1982.
Jansson, Tove: Kesäkirja. WSOY 1973.
Jansson, Tove: Kuvanveistäjän tytär. WSOY 1968.
Kruskopf, Erik: Boken om Ham. Tecknaren Signe Hammarsten Jansson. Schildt 1994.
Kruskopf, Erik: Kuvataiteilija Tove Jansson. WSOY 1992.
150 tarinaa: Suomalainen postimerkki 150 vuotta / 150 små berättelser: Det finska frimärket 150 år / 150 Stories: 150 Years of Finnish Stamps. Suomen Posti Oyj / Postimuseo 2006.
Toven matkassa. Muistoja Tove Janssonista. Toim. Helen Svensson. WSOY 2004.
Aiheesta muualla

Rahikainen, Marjatta: / Hammarsten-Jansson, Signe (1882–1970). Kansallisbiografia-verkkojulkaisu (maksullinen).  8.6.2004. Helsinki:  Suomalaisen Kirjallisuuden Seura.
Tuulikki Pietilä, Tove Jansson ja Signe Hammarsten-Jansson Klovharun saarella.
Tulokaslaji

Tulokaslaji on eliölaji, joka on levinnyt uudelle alueelle omin avuin, ihmisestä riippumatta.
Tulokaslaji saapuu yleensä joltain lähialueelta, jolta sen levinneisyysalue saattaa olla luontaisesti laajenemassa. Tulokaslajin leviämistä voivat edesauttaa esimerkiksi suotuisat lämpötilajaksot ja sopivat tuulet. Tulokas pyrkii uudella asuinalueellaan asuttamaan samankaltaisia elinympäristöjä kuin alkuperäisillä esiintymisalueillaan. Se voi asuttaa uuden alueen pysyvästi tai tilapäisesti.
Suomessa tulokaslajeiksi kutsutaan maahan parin viimeisen vuosisadan aikana tulleita lajeja. Näistä esimerkkejä ovat villisika, merimetso  ja useat perhoslajit. Suomeen on 2000-luvulla saapunut yli tuhat uutta tulokaslajia, useimmat niistä lentäviä hyönteisiä. Ilmaston lämpeneminen on edesauttanut etelästä tulleiden tulokaslajien leviämistä Suomeen. Tulokaslajit ovat Suomessa luonnonsuojelulailla rauhoitettuja, ellei niitä ole määritelty riistalajeiksi.
Tulokaslajin ja vieraslajin, eli ihmisen vaikutuksesta levinneen lajin, rajanveto on joskus vaikeaa. Lajien esiintymisalueet ovat vaihdelleet suuresti, ja kasvit voivat säilyä siemeninä jopa vuosisatoja.
Tuomas Teppoinen

Tuomas Teppoinen (k. 1609, syntymäaika ja -paikka tuntemattomat) oli ratsumestari ja knaappitalollinen Karjalankannaksen Äyräpäästä.
Teppoisen vanhempia ei tunneta, mutta hänen puolisonsa oli Anna Svennintytär. Teppoinen asui vuosien 1522-1523 tietämissä Kivennavalla ja hänet mainitaan vuodesta 1572 venäläissotien eli ns. pitkän vihan aikana vakoojana, mistä hän sai 1573 palkinnoksi verovapauden Muolaan Valkiapään kylässä olleeseen tilaansa. Teppoisen ratsujoukot kunnostautuivat 1576 useissa taisteluissa siinä määrin, että useimpien osallistujien määrä-aikainen verovapaus muutettiin 19. syyskuuta 1594 elinikäiseksi. Heidän oli oltava aatelismiesten tavoin valmiit ratsupalvelukseen verovapaiden tilojensa edestä. Vuodesta 1578 muodostetun lippueen ratsumestarina toiminut Teppoinen oli miehineen 1580 valloittamassa Pontus De la Gardien kanssa Käkisalmen lääniä, 1599 Kaarle-herttua lähetti hänelle Helsingistä suosiollisen kirjeen, jossa kehotti Teppoista valvomaan itärajan turvallisuutta. Hänen ratsumieslipuston vahvuus oli enimmillään 400 miestä.
Teppoinen sai palkaksi ansioistaan hallitukselta neljä savua läänitysmaata sekä kaupunkiasunnon Viipurista.
Teppoisesta on kaunokirjallinen kuvaus Santeri Ivalon ja Kyösti Vilkunan kirjassa Suomalaisia sankareita.
Aiheesta muualla

Tiedustelutalonpojat[vanhentunut linkki]
Vapaakirja 1594, suomentanut Aulikki Ylönen
Tuomas Tujula

Tuomas Tujula (s. 22. tammikuuta 1997 Lappeenranta) on suomalainen autourheilija. Hän ajoi vuonna 2022 GT World Challenge Europe -sarjassa.
Ura

Tujula aloitti uransa Karting-sarjoissa ja voitti vuonna 2011 NEZ Championship KF2 -luokan mestaruuden. Vuonna 2013 hän sijoittui kolmanneksi Finnish Championship - KF2 -luokassa.
Vuonna 2016 Tujula siirtyi formulaluokkiin ja ajoi Espanjan Formula 4 -sarjassa. Hän voitti yhden kilpailun ja saavutti kuusi palkintosijaa sijoittuen sarjapisteissä kolmanneksi. Samana vuonna Tujula ajoi SMP Formula 4 -sarjaa saavuttaen yhden voiton ja kolme palkintosijaa sijoittuen sarjan viidenneksi.
Vuonna 2017 Tujula siirtyi GT-autoihin ja ajoi Campionato Italiano Gran Turismo - Super GT Cup -sarjaa jonka mestaruuden hän voitti. Vuonna 2018 Tujula ajoi Lamborghini Super Trofeo Europe -sarjaa voittaen siellä yhden kilpailun sijoittuen sarjassa kahdeksanneksi.
Vuonna 2019 Tujula kilpaili International GT Open ja Italian GT Championship -sarjoissa. GT Open -sarjassa Tujula ajoi VS Racing -tallin autoa tanskalaisen Fredrik Schandorffin kanssa ja nousi luokkavoittoon aloittaessaan sarjan viidennessä osakilpailussa Itävallassa.
Vuonna 2020 Tujula ajoi Lamborghinin GT3-luokan kehitysohjelmassa Italian Super GT -sarjassa.
Vuodesta 2021 Tujula on kilpaillut GT World Challenge Europe Sprint Cup ja Endurance Cup -sarjoissa.
Tyylikurssi

Tyylikurssi on yksityisen yrittäjän tai koululaitoksen järjestämä koulutus, jossa perehdytään asiakkaan ulkoisen olemuksen kohentamiseen hänen toivomaansa  suuntaan. Asiakkaana voi olla yritys, yhteisö tai yksittäinen ihminen.
Tyylikursseilla käsitellään mm. seuraavia asioita: ryhti, kävelytekniikka, henkilökohtainen meikkiopastusselvennä,  väri- ja tyylianalyysiselvennä (ei välttämätön), vartalotyypit ja pukeutuminen. Myös etiketti- ja tapakoulutus kuuluvat usein kurssin sisältöön. Kurssien hinnat ja sisältö vaihtelevat.
Aiheesta muualla

Miten löytää oma tyyli? Turun Sanomat.  2017. Arkistoitu 16.6.2019. Viitattu 16.6.2019.
YLE Pohjanmaa: Oman tyylin löytäminen ei ole rakettitiedettä Yle Areena. Viitattu 16.6.2019.
Tuhrusjärvi

| Tuhrusjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Mänttä-Vilppula
Koordinaatit:  61°59′17″N, 24°21′45″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ruoveden alue (35.33)
Laskuoja:  oja Ruoveteen 
Järvinumero:  35.338.1.001
Mittaustietoja
Pinnankorkeus:  109,1 m  
Rantaviiva:  4,119 km  
Pinta-ala:  22,922 ha  
Saaria:  ei saaria 
 fiTuhrusjärvi 
Tuhrusjärvi  on Pirkanmaalla Mänttä-Vilppulassa Huopioniemen kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 23 hehtaaria ja se on 1,7 kilometriä pitkä ja 350 metriä leveä. Järvellä ei ole kartan mukaan saaria. Sen rantaviivan pituus on 4,1 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Ruoveden alueella (35.33), jonka Tuhrusojan valuma-alueeseen (35.338) se kuuluu. Järven vedenpinnan korkeus on 109,1 metriä mpy.
Tuula Portin

| Tuula Portin> Henkilötiedot |
| --- | --- |
Syntynyt: 19. helmikuuta 1966 (ikä 58) Vaasa
Kansalaisuus:   Suomi
Ammatti:  sairaalateologi
Tuula Portin (o.s. Polvi, s. 19. helmikuuta 1966 Vaasa) on vuoden 1986 Miss Suomi. Hän oli missiksi tullessaan 19-vuotias. Hän sijoittui Miss Universum -kilpailussa viidenneksi ja Miss Skandinavia -kilpailussa toiseksi. Hän oli mukana elokuvassa Uuno Turhapuro – kaksoisagentti vuonna 1987. Tehtyään muutaman vuoden missin ja mallin töitä Portin tuli uskoon ja meni vuonna 1991 Helsingin yliopistoon opiskelemaan teologiaa. Hän valmistui teologiksi vuonna 2002.
Portin työskentelee sairaalateologina Kanta-Hämeen keskussairaalassa Hämeenlinnassa. Hän on toiminut sananjulistajana lähinnä Kansanlähetyksen ja Suomen Raamattuopiston tilaisuuksissa.
Aiheesta muualla

Missistä sananjulistajaksi. Vantaan Lauri.  22.8.2000. Arkistoitu 6,6,2015.
Tuomas Tolonen

| Tuomas Tolonen> Henkilötiedot |
| --- | --- |
Syntynyt: 13. syyskuuta 1993 (ikä 31) Kajaani, Suomi
Kansalaisuus:   Suomi
Jääkiekkoilija
Lempinimi:  Tolssi
Pelipaikka:  maalivahti
Hanska:  vasen
Pituus:  178 cm
Paino:  74 kg
Seura
Seura:  Hokki
Sarja:  Mestis
Pelinumero:  93
Pelaajaura
Pääsarjaura:  2018–
Aik. seurat:  IPK (Mestis) Orlik Opole (Puola)
Tuomas Tolonen (s. 13. syyskuuta 1993 Kajaani) on suomalainen jääkiekkomaalivahti, joka pelaa Mestis-joukkue Kajaanin Hokissa.
Truro

| Truro Truru |
| --- | --- |
 Truron siluettia hallitsee uusgoottilainen katedraali.
 fiTruro 
 50°15′36″N, 5°03′04″W 
Valtio:  Yhdistynyt kuningaskunta
Osa:  Englanti
Hallintoalue:  Lounais-Englanti
Muodollinen kreivikunta:  Cornwall
Yhtenäishallintopiiri:  Cornwall
Maantiede
Kokonaispinta-ala:  10,5 km²
Väestö
Väkiluku (2018):  20 208
Väestötiheys:  1 925 as./km²
 www.truro.gov.uk 
Truro (korniksi Truru) on noin 20 200 asukkaan kaupunki (city) ja kunta (civil parish) Cornwallin muodollisessa kreivikunnassa ja yhtenäishallintopiirissä Lounais-Englannissa. Truron tuomiokirkon peruskivet on laskettu vuonna 1880, mutta samalla paikalla oli kirkko jo 1500-luvulla.
Truron lähistöllä on ollut rautakautinen asuinpaikka, ja kaupungin keskustassa on jäänteitä vanhasta normannilinnoituksesta. Truro kukoisti kauppa- ja satamapaikkana 1700-luvun puolivälistä 1800-luvun alkupuolelle, ja monet rakennukset ovat peräisin tuolta ajalta. Kun kalastus ja tinakaivostoiminta vähenivät, Truro on jäänyt alueensa hallinnolliseksi keskukseksi.
Aiheesta muualla

Kuvia tai muita tiedostoja aiheesta Truro Wikimedia Commonsissa
Tummatuhkelo

| Tummatuhkelo |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Lycoperdaceae
Suku::  Tuhkelot Lycoperdon
Laji::  nigrescens
Kaksiosainen nimi
 Lycoperdon nigrescens  Pers. 
Katso myös
   Tummatuhkelo Commonsissa 
Infobox OKNimi-testi OK: 
Tummatuhkelo (Lycoperdon nigrescens) on pallomainen, vaalean piikikäs tuhkelolaji. Sienen piikit karisevat vanhemmiten. Laji on nuorena syötävä ja vanhemmiten tummunut ja pahan makuinen. Sieni kasvaa metsissä ja avoimilla paikoilla koko Suomessa melko yleisenä.
Truron tuomiokirkko

| Truron tuomiokirkko Cathedral Church of the Blessed Virgin Mary |
| --- | --- |
 Tuomiokirkko kuvattuna Trurojoen yli.
Sijainti:  Truro, Cornwall
Koordinaatit:  50°15′51″N, 05°03′04″W
Kirkkokunta:  Englannin kirkko
Rakentamisvuosi:  1880–1910
Suunnittelija:  John Loughborough Pearson
Tyylisuunta:  uusgotiikka
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Truron tuomiokirkko eli The Cathedral of the Blessed Virgin Mary, Truro on anglikaaninen katedraali Trurossa Cornwallin kreivikunnassa Englannissa. Se on yksi Ison-Britannian kolmesta kolmitornisesta katedraalista. Muita ovat Lichfieldin tuomiokirkko ja St Mary's Cathedral Edinburghissa. Kirkko edustaa uusgoottilaista rakennustyyliä.
Ennen kuin kirkon rakennustyöt voitiin aloittaa vuonna 1880, jouduttiin tontin pohjoislaidalta lunastamaan ja purkamaan useita rakennuksia. Arkkitehti John Loughborough Pearson kuoli äkillisesti vuonna 1897, mutta hänen poikansa Frank jatkoi työtä. Kirkko vihittiin lopulta käyttöön vuonna 1910 kahden länsitornin valmistuttua viimeisinä.
Aiheesta muualla

Kuvia tai muita tiedostoja aiheesta Truron tuomiokirkko Wikimedia Commonsissa
Toshihiko Okimune

| Henkilötiedot |
| --- | --- | --- |
Koko nimi: Toshihiko Okimune
Syntymäaika: 7. syyskuuta 1959 (ikä 65)
Syntymäpaikka: Hiroshima, Japani
Kansalaisuus:  Japani
Pelipaikka: Puolustaja
Seurat
| Vuodet | Seura | O (M) |
| 1978–? | Fujitsu |  |
Maajoukkue
| 1981 | Japani | 2 (0) |
Toshihiko Okimune (jap. 沖宗 敏彦, Okimune Toshihiko; s. 7. syyskuuta 1959 Hiroshima) on japanilainen entinen jalkapalloilija.
Jalkapallomaajoukkue

Okimune debytoi Japanin maajoukkueessa elokuussa 1981. Hän on pelannut kaksi maaottelua.
Aiheesta muualla

National Football Teams
Tunturilampi (Perho)

| Tunturilampi |
| --- | --- |
Valtiot:  Suomi
Maakunnat:  Keski-Pohjanmaa
Kunnat:  Perho
Koordinaatit:  63°09′52″N, 24°40′09″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyjärven valuma-alue (14.64)
Laskujoki:  suo-oja 
Järvinumero:  14.647.1.012
Mittaustietoja
Pinnankorkeus:  194,8 m  
Pituus:  680 m  
Leveys:  410 m  
Rantaviiva:  2,048 km  
Pinta-ala:  17,545 ha  
Saaria:  ei saaria 
 fiTunturilampi 
Tunturilampi  on Keski-Pohjanmaalla Perhossa  Korkiakankaan lähellä sijaitseva lampi.
Maantietoa

Lampi on 680 metriä pitkä, 410 metriä leveä, ja sen pinta-ala on 17,5 hehtaaria. Lammella ei ole kartan mukaan saaria.  Sen rantaviivan pituus on 2,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Kyyjärven valuma-alueella (14.64), jonka Pekkasenjoen valuma-alueeseen (14.647) se kuuluu. Lammen vedenpinnan korkeus on 194,8 metriä mpy.
Under the Skin

Under the Skin voi tarkoittaa ainakin seuraavia:
Lihaa ja verta (Under the Skin), Michel Faberin esikoisromaani vuodelta 2000
Ihon alla (Under the Skin), Carine Adlerin ohjaama brittiläinen elokuva vuodelta 1997
Under the Skin, Jonathan Glazerin ohjaama, Faberin romaaniin perustuva elokuva vuodelta 2013
Under the Skin, Lindsey Buckinghamin musiikkialbumi vuodelta 2006
Under the Skin, Capcomin julkaisema videopeli vuodelta 2004.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Under the Skin”, voi hakea sivunnimihaulla, laajalla sivunnimihaulla tai tekstihaulla.
Trevor Lewis

| Trevor Lewis |
| --- | --- |

Henkilötiedot
Syntynyt: 8. tammikuuta 1987 (ikä 37) Salt Lake City, Utah, Yhdysvallat
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  oikea
Pituus:  185 cm
Paino:  93 kg
Seura
Seura:  Los Angeles Kings
Sarja:  NHL
Pelinumero:  61
Pelaajaura
Pääsarjaura:  2007–
Aik. seurat:  Los Angeles Kings (NHL) Winnipeg Jets (NHL)  Calgary Flames (NHL)
NHL-varaus:  17. varaus, 2006 Los Angeles Kings
| Stanley Cup  |
| --- | --- | --- |
|  | Los Angeles Kings | 2012  |
|  | Los Angeles Kings | 2014  |
| Mitalit> Maa:   Yhdysvallat.Miesten jääkiekko.MM-kilpailut  | Mitalit> Maa:   Yhdysvallat.Miesten jääkiekko.MM-kilpailut  | Mitalit> Maa:   Yhdysvallat.Miesten jääkiekko.MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Pronssia | Tšekki 2015 |  |  |
Trevor Lewis (s. 8. tammikuuta 1987 Salt Lake City, Utah, Yhdysvallat) on yhdysvaltalainen jääkiekkoilija, joka pelaa NHL-joukkue Los Angeles Kingsissä. Hän on Kingsin ensimmäisen kierroksen varaus vuodelta 2006. Lewis on voittanut Kingsin paidassa kaksi Stanley Cupia vuosina 2012 ja 2014.
Ura

Los Angeles Kings varasi Lewisin NHL:ään numerolla 17 varaustilaisuudessa 2006. 16. heinäkuuta 2006 Kings teki Lewisin kanssa kolmivuotisen tulokassopimuksen. Hän pelasi suurimman osan kaudesta OHL-joukkue Owen Sound Attackissa ennen siirtymistään Kingsin farmiseura Manchester Monarchsiin, jossa pelasi kauden loppuun asti esiintyen kahdeksassa ottelussa.
Lewis teki Kingsin kanssa 15. heinäkuuta 2011 kaksivuotisen sopimuksen, josta sai 1,45 miljoonaa dollaria kaudesta.
Kaudella 2011–2012 Lewis oli mukana voittamassa Stanley Cupia Kingsin kanssa. Kyseinen mestaruus oli joukkueen seurahistorian ensimmäinen. Lewis onnistui kahdesti maalinteossa kuudennessa ottelussa.
Heinäkuussa 2021 Lewis Solmi vuoden ja arvoltaan 800,000 tuhannen dollarin sopimuksen Flamesin kanssa.
Tilastot

Käännös suomeksi
Trevor Howard

| Trevor Howard |
| --- | --- |
 Trevor Howard vuonna 1973.
Henkilötiedot
Syntynyt: 29. syyskuuta 1913 Cliftonville, Margate, Kent, Yhdistynyt kuningaskunta
Kuollut: 7. tammikuuta 1988 (74 vuotta) Lontoo, Yhdistynyt kuningaskunta
Ammatti:  näyttelijä
Aiheesta muualla
IMDb 
Elonet
AllMovie
Trevor Howard (synt. Trevor Wallace Howard-Smith, 29. syyskuuta 1913 – 7. tammikuuta 1988) oli englantilainen elokuva-, teatteri- ja televisionäyttelijä.
Varhainen elämä

Howard syntyi Cliftonvillessä Margaten kaupungissa, joka sijaitsee Kentin kreivikunnassa, Englannin kaakkoiskolkassa. Hän vietti kuitenkin elämänsä ensimmäiset viisi vuotta Ceylonilla, jossa hänen isänsä työskenteli. Hänen sairaanhoitajaäitinsä oli syntyjään kanadalainen. Kahdeksanvuotiaana Howard meni kouluun Bristolissa. Hän opiskeli näyttelemistä Royal Academy of Dramatic Artissa ja näytteli lontoolaisissa teattereissa useita vuosia ennen toisen maailmansodan syttymistä. Hänen ensimmäinen palkallinen esiintymisensä oli näytelmässä Revolt in a Reformatory vuonna 1934. Seuraavana vuonna elokuvayhtiö Paramountin kykyjenetsijä tarjosi hänelle töitä elokuvissa, mutta Howard kieltäytyi, koska halusi luoda uransa teatterissa. Hän pärjäsikin hyvin ja näytteli muun muassa kaksi vuotta esitetyssä Terence Rattiganin näytelmässä French without Tears.
Sodan syttyessä syksyllä 1939 Howard hakeutui vapaaehtoiseksi sekä ilmavoimiin että maavoimiin, mutta hänet hylättiin molemmissa. Seuraavana vuonna hänet kutsuttiin kuitenkin viestijoukkojen maahanlaskudivisioonaan. Hän yleni aina vänrikiksi, kunnes hänet vapautettiin palveluksesta invalidisoituneena vuonna 1943.
Vaikka tarinat hänen sankarillisuudestaan sodassa toivat hänelle kunnioitusta sekä työtovereiden että ihailijoidien keskuudessa, ne osoittautuivat myöhemmin perusteettomiksi. Howard oli itse asiassa vapautettu palveluksesta mielenterveysongelmien vuoksi ja hänellä jopa kuvailtiin olleen psykopaattinen persoonallisuus. Sankaritarinoita oli julkaistu ilman Howardin lupaa pelkästään positiivisen julkisuuden vuoksi, vaikka myös Howard itse kertoi, kuinka hän oli hypännyt natsien valtaamaan Norjaan ja taistellut liittoutuneiden maihinnousussa Sisiliassa.
Howard jatkoi työskentelemistä teatterissa näytelmässä The Recruiting Officer (1943). Hän tapasi tuolloin näyttelijä Helen Cherryn, jonka kanssa meni naimisiin 1944. Avioliitto oli lapseton.
Howardilla oli maine rankkana juhlijana. Hän saattoi juoda huomattavia määriä ja hankkiutua humalapäissään ongelmiin sekä pettää puolisoaan. Juomisestaan huolimatta hän pysyi työssään täsmällisenä ammattilaisena.
Elokuvaura

Pieni rooli brittiläisessä sotaelokuvassa Kohtalon miehiä (1944) toimi Howardille ponnahduslautana elokuviin. Tätä seurasi Tie tähtiin (1945) ja romanttinen draama Lyhyt onni (1945), jossa Howard näytteli yhden kuuluisimmista rooleistaan. David Leanin ohjaama elokuva sai useita palkintoja Cannesin elokuvajuhlilla ja toi runsaasti kiitosta Howardille. Lean ja Howard tekivät myöhemmin useasti yhteistyötä.
Vuosina 1945–1947 Howard näytteli suosituissa jännityselokuvissa, kunnes sai Laurence Olivieriltä kutsun Petruchion osaan Shakespearen näytelmään Kuinka äkäpussi kesytetään. Vaikka hän sai roolistaan kehuja, Howard huomasi nauttivansa elokuvanteosta enemmän ja keskittyi tämän jälkeen elokuvauraan.
Howardin maineen elokuva-alalla sinetöi Kolmas mies (1949). Elokuvassa hän näytteli uralleen tyypillistä roolia: Hiukan kuivakkaa ja ankaraa, mutta ammattitaitoista brittiupseeria. Hän näytteli useissa menestyselokuvissa kuten Kapina laivalla (1962), Taistelu Englannista (1969) ja Gandhi (1982). Hänen viimeiseksi näyttelijätyökseen jäi isoisän rooli elokuvassa The Dawning (1988).
Koko elokuvauransa ajan Howard vaati jokaiseen työsopimukseensa erityistä ehtoa: Hän sai pitää vapaata aina, kun kriketissä pelattiin arvostettuja viisipäiväisiä pelejä.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Tuomas Toivonen

Tuomas Toivonen
Tuomas Toivonen (s. 1975 Helsinki) on suomalainen muusikko ja arkkitehti. Muusikkona hän on ollut sekä Giant Robot -yhtyeessä että tehnyt sooloprojekteja. Vuonna 2005 hän perusti vaimonsa Nene Tsuboin kanssa helsinkiläisen arkkitehtitoimiston NOW. Hän on toimittanut Radio Helsingissä Unelmien Helsinki -ohjelmaa ja oli yksi Yle Teemalla esitetyn Suojele minua! -ohjelmasarjan juontajista.
Toivonen ja Tsuboi ovat suunnitelleet Helsingin Merihakaan Kulttuurisauna-nimisen yleisen saunan, joka aukesi yleisölle toukokuussa 2013.
Soolotuotanto > Albumit

New Album (2006)
Urbanism in the House (2010)
Aiheesta muualla

Tuomas Toivonen Myspacessa (englanniksi)
Tuomas Toivonen Elonetissä.
NOW for Architecture and Urbanism Oy:n kotisivut
Securitas

| Securitas AB |
| --- | --- |

Yritysmuoto:  pörssiyhtiö
Osake:  OMXS: SECU B
ISIN:  SE0000163594
Perustettu:  1934
Toimitusjohtaja:  Magnus Ahlqvist
Kotipaikka:  Tukholma, Ruotsi
Toimiala:  turvallisuuspalvelut
Tuotteet:  hälytyskeskuspalvelut, tekniset ratkaisut, koulutus- ja konsultointipalvelut
Henkilöstö:  370 000 (2019)
Kotisivu:  www.securitas.fi
Infobox OKVirheellinen NIMI-arvo: 
Yhtiön pääkonttori Tukholmassa.
Securitaksen auto.
Securitas AB on ruotsalainen turvallisuusalan konserni. Konsernin nykyinen emoyhtiö Securitas AB perustettiin vuonna 1934 Helsingborgissa Ruotsissa. Konsernin pääkonttori sijaitsee Tukholmassa.
Vuosina 2006-2007 toteutettujen organisaatiomuutosten ja yrityksen johdon uusimisen jälkeen Securitas jakaantui kolmeen Tukholman pörssissä noteerattuun yritykseen: Securitas AB, Securitas System ja Securitas Direct. Yhtiö listautti arvokuljetuksia ja laskentakeskustoimintaa harjoittavan divisioonansa Securitas-arvokuljetuksen pörssiin vuonna 2006. Seuraavana vuonna tämä uusi yhtiö nimettiin uudelleen maailmanlaajuisesti Loomikseksi. Loomis-nimi otettiin Yhdysvalloissa arvokuljetuksia tekevältä Loomis, Fargo & Co:lta. Suomen tytäryhtiön nimeksi tuli Loomis Suomi Oy. Securitaksen palveluksessa on noin 370 000 henkilöä 56 maassa. Oman ilmoituksensa mukaan sillä on 12 prosentin markkinaosuus turvallisuusalasta maailmassa.[lähde? ]
Omistus

Viisi suurinta osakkeenomistajaa 31. joulukuuta 2019 olivat:
Investment AB Latour
State Street Bank and Trust Company
Melker Schörling AB
Lannebo funds
HSBC Bank plc
Securitas Suomessa

Liikevaihto vuonna 2019 oli 175,2 miljoonaa euroa ja henkilökuntaa noin 3 700. Yrityksen Suomen pääkonttori sijaitsee Helsingissä.
Securitas oli vuonna 2016 Suomessa suurin turvallisuusalan yritys.
Securitas Suomessa > Yritykset

Suomessa Securitaksen toiminta jakautuu kolmeen yritykseen.
Securitas Oy Turvallisuuspalvelut: vartiointi ja hälytyskeskus
suurin, toimii noin sadalla paikkakunnalla
noin 3 700 työntekijää
Securitas Palvelut Oy
Securitas Events Oy: tapahtumaturvallisuus